Geel 2016, MaxiZoo Geel - Bestel foto's gemaakt door Ann Bruynseels Fotografie - OYPO
Geel 2016Toon onderliggende fotomappen
Petphoto > Maxi Zoo 2016 > Geel 2016
332 foto's van Ann Bruynseels Fotografie,
gemaakt tussen 19-11-2016 9:46 en 19-11-2016 16:14.
Foto's genomen tijdens de fotodag in de MaxiZoo te Geel op 19 november 2016 door Petphoto fotograaf Ann Bruynseels YouTube.. Wat is jou storie? | Li3zel oor T3gn0logi3
← iPad Kuns
Skiet beter video’s op jou selfoon →
YouTube.. Wat is jou storie?
Daar is niks lekkerder as om op die bank te lê of agter jou rekenaar te sit en na YouTube-video’s te kyk nie. Die snaaksste van die snaaksstes, die beste van die bestes, hondjies wat kindertjies lek, bome wat op bakkies val, babatjies wat giggel en natuurlik die baie gewilde musiekvideo’s.
Maar waar kom YouTube vandaan? Ons almal weet dit het die wêreld van video op die internet verander, maar wat presies is die geskiedenis daarvan? Ek het ’n bietjie gaan krap en op ’n paar interessante feite afgekom:
PayPal se Chad Hurley, Steve Chen en Jawed Karim begin werk aan ’n webwerf waar mens kan stem of jy van ’n video hou of nie. Die volgende dag registreer hulle youtube.com.
“Me at the Zoo” — ’n 19 sekonde-video waarin Jawed Karim voor ’n paar olifante by die San Diego-dieretuin staan, is die heel eerste video wat op Youtube gelaai is.
Nike is die eerste groot maatskappy wat die krag en mag van YouTube besef en gebruik vir ’n advertensie, een waarin die sokkerheld Ronaldinho die Samba dans met sy sokkerbal.
YouTube debuteer amptelik en twee dae later wys die Amerikaanse geselsprogram Saturday Night Live die YouTube-kortfilm, Lazy Sunday. Die kortfilm word 2 miljoen keer in een week gekyk.
Google koop YouTube vir $1.65 miljard.
Susan Boyle word ’n wêreldbekende ster ná haar oudisie in die Britse televisiereeks Britian’s Got Talent. Daar word binne dae 80 miljoen keer na haar eerste oudisie-video gekyk.
YouTube steek 1 miljard video’s per dag verby.
24 uur se video-insetsels word per dag op YouTube gelaai.
Video’s wat die meeste op YouTube gekyk is:
1. Justin Bieber – Baby ft. Ludacris – 710 483 254
2. Jennifer Lopez – On The Floor ft. Pitbull – 498 536 875
3. Shakira – Waka Waka (This Time for Africa) – 450 432 888
4. Lady Gaga – Bad Romance – 450 218 100
5. Eminem – Love The Way You Lie ft. Rihanna – 436 474 158
6. Charlie bit my finger – again ! – 424 726 009
7. LMFAO – Party Rock Anthem ft. Lauren Bennett, GoonRock – 386 726 855
8. Parto in un letto – 324 131 517
9. Eminem – Not Afraid – 320 208 699
10. Justin Bieber – Never Say Never ft. Jaden Smith – 303 127 847
Die internet en veral YouTube het elke dag ’n uitwerking op die toekoms van die gedrukte media, asook op televisie-uitsendings. Sommige mense verkies steeds die “harde” koerant of tydskrif in sy/haar hand en ander sal eerder op die bank lê, e-posse lees, tydskrifte deurblaai en vinnig kyk na die snaaksighede wat YouTube bied – op hul iPad of rekenaar. Gelukkig leef ons nog in ’n wêreld waar ons ’n bietjie van albei wêrelde kan geniet. Niks keer ons om na ’n snaakse YouTube-video te kyk terwyl ons die koerant in die oggend lees nie
Kyk hier na ’n paar snaakse YouTube video’s:
William Hung se Idols-oudisie
Die snaakste baba-video’s op die internet
By li3zel  Posted in Internet,Video
3 comments on “YouTube.. Wat is jou storie?”
Maart 26, 2012 @ 4:29 nm
My rekenaar is so stadig dat ek skoon moedeloos is as iemand ‘n video op blog plaas.
Maart 27, 2012 @ 10:29 vm
Rondomtaliedraai, ‘n wenk vir internet videos kyk – druk die pause knoppie en speel dan eers as die hele video klaar gelaai is.
Maart 27, 2012 @ 11:33 vm
Dankie ek sal probeer!